****

**Informatikos fakultetas**

**Saityno taikomųjų programų projektavimas**

**T120B165**

0 laboratorinio darbo ataskaita

|  |  |
| --- | --- |
| Studentas: |  |
| **Stud. Marius Jasiūnas** | (parašas) (data) |
| Dėstytojas:  **Tomas Blažauskas** | (parašas) (data) |
|  |  |

**Kaunas, 2022**

# **Sprendžiamo uždavinio aprašymas**

### Sistemos paskirtis

Projekto tikslas – skaitmenizuoti namo administratoriaus darbą valdant komentarus susijusius su namu. Veikimo principas – pačią kuriamą platformą sudaro dvi dalys: internetinė aplikacija, kuria naudosis gyventojai, administratorius bei aplikacijų programavimo sąsaja (angl. trump. API). Gyventojas, norėdamas naudotis šia platforma, prisiregistruos prie internetinės aplikacijos ir turės galimybę palikti komentarus, keisti savo asmeninę informaciją, išsiregistruoti iš svetainės, peržiūrėti kitų žmonių komentarus bei butų sąrašą. Administratorius tvirtintų gyventojų registracijas, peržiūrėtų jų paliktus komentarus, nes prieš paskelbimą viešai, komentaras turėtų būti patvirtintas. Administratorius taip pat galės kurti ir redaguoti naujus butus ir aukštus (jei kurie butai ar aukštai taptų nenaudojamais).

Žinutė->gyventojas->butas->aukštas

### Funkciniai reikalavimai

Neregistruotas sistemos naudotojas galės:

1. Peržiūrėti platformos reprezentacinį puslapį;

2. Prisijungti prie internetinės aplikacijos.

3. Registruotis prie internetinės aplikacijos.

Registruotas sistemos naudotojas galės:

1. Atsijungti nuo internetinės aplikacijos;

2. Prisijungti prie platformos;

3. Rašyti komentarą:

4. Redaguoti savo informaciją.

5. Peržiūrėti kitų registruotų naudotojų paskelbtus komentarus.

Administratorius galės:

1. Patvirtinti naudotojo registraciją.

2. Patvirtinti norimus skelbti viešai komentarus.

3. Šalinti netinkamus komentarus.

4. Sukurti naujus aukštus bei butus.

5. Šalinti aukštus ir butus.

6. Šalinti aukštų ir butų informaciją.

7. Rašyti komentarus.

### Sistemos architektūra

Sistemos sudedamosios dalys:

• Kliento pusė (ang. Front-End) – naudojant React.js;

• Serverio pusė (angl. Back-End) – .Net Core API. Duomenų bazė – Microsoft SQL

2.1 pav. pavaizduota kuriamos sistemos diegimo diagrama. Sistemos talpinimui yra naudojamas Azure serveris. Kiekviena sistemos dalis yra diegiama tame pačiame serveryje. Internetinė aplikacija yra pasiekiama per HTTP protokolą. Šios sistemos veikimui (pvz., duomenų manipuliavimui su duomenų baze) yra reikalingas Namas API, kuris pasiekiamas per aplikacijų programavimo sąsają. Pats Namas API vykdo duomenų mainus su duomenų baze - tam naudojama ORM sąsaja.

Diagram

Description automatically generated